  Анжелика Тихонова корреспондент 13-15 тулыспалэ Алнаш черкогуртын Удмуртиысь шоръёзо школаосын дышетскисьёслэн спортъя XX тол элькун шудонъёссы ортчизы. Со сярысь элькунысь дышетонъя но тодосъя министерстволэн пресс-службаез ивортэ. Ӵошатсконъёс Быдӟым Атыкай ожын вормонлы 75 ар тырмонлы сӥзем Удмуртиысь шоръёзо школаосын дышетскисьёслэн 2019-2020 дышетскон аре спартакиадазылэн огез люкетэз чотын ортчизы Шудонъёсы 500-лэсь трос пиналъёс пыриськизы. Вормон понна 34 командаос нюръяськизы. Соос пӧлын ёросъёсысь кызь вить, Можгаысь, Сарапулысь, Воткаысь, Глазкарысь ньыль но Ижкар ёросъёсысь вить командаос вал. Ӵошатсконъёс вить люкетъя ортчизы: школаын вожвылъяськонысен йылпумъясь элькун ӵошатсконъёс дорозь. Оглом 18 спорт амалъёсъя 50 сюрслэсь трос нылпиос вожвылъяськизы Шудонъёслы йылпумъянъёсъя вормисе потӥзы: Кар командаос пӧлын: 1-тӥ инты – Можга кар; 2-тӥ инты – Сарапул; 3-тӥ инты – Ижкарысь Ленин ёрослэн командаез. Гурт ёросъёс пӧлын: 1-тӥ инты – Эгра ёрос; 2-тӥ инты – Балезино ёрос; 3-тӥ инты – Якшур-Бӧдья ёрос. Вуоно арын шоръёзо школаосын дышетскисьёслэн спортъя XХI тол элькун шудонъёссы Ува ёросын ортчозы Тодэ вайытом, кылем арын дышетскисьёслэн спортъя тол элькун шудонъёссы Пичи Пурга черкогуртын ортчизы вал.  Тегъёс: Спорт Дышетон Удмуртия пиналъёс Алнаш  